
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός των προϋποθέσεων επιχορήγησης των 
Δήμων, των Συνδέσμων Δήμων για τη δημιουργία 
και λειτουργία καταφυγίων αδέσποτων ζώων συ¬ 
ντροφιάς, για την υλοποίηση των ενεργειών δι¬ 
αχείρισης των αδέσποτων ζώων συντροφιάς και 
του ύψους, της διαδικασίας και των προϋποθέ¬ 
σεων καταβολής της οικονομικής ενίσχυσης. 1 

Τροποποίηση της αριθμ. 3161 /Γ3-137/13.03.2014 (ΦΕΚ 
763/Β727.03.2014) απόφασης με θέμα «Εγκριση, 
προκήρυξη και ανάθεση διενέργειας της Ετήσιας 
Στατιστικής Έρευνας Παραγωγής και Πωλήσεων 
Βιομηχανικών Προϊόντων (ΡΒΟϋΟΟΜ), έτους 2013, 
έγκριση χρησιμοποίησης στατιστικών οργάνων και 


καθορισμός αμοιβής τους για το έτος 2014». 2 

Ένταξη μέλους Ε.ΤΈ.Π. σε θέση κατηγορίας Ε.ΔΙ.Π 
στη Σχολή Τεχνολογικών Εφαρμογών (Σ.ΤΈΦ.) 

του ΤΕΙ Θεσσαλίας. 3 

Χορήγηση άδειας κυκλοφορίας φαρμακευτικού προ¬ 
ϊόντος «ΤΒΑνΟΡΒΟδΤ/ΤΕνΑ». 4 

Χορήγηση άδειας κυκλοφορίας φαρμακευτικού προ¬ 
ϊόντος «ΟΙΡΒΑίΕΧ». 5 

Χορήγηση άδειας κυκλοφορίας φαρμακευτικού προ¬ 
ϊόντος «ΜΕΒΟΡΕΝΕΜ/ΝΟΒΟΕΜ». 6 

Χορήγηση άδειας κυκλοφορίας φαρμακευτικού προ¬ 
ϊόντος «ΜΟΧΙΡΑΙΟΝ». 7 


ΑΠΟΦΑΣΕΙ Σ 

Αριθμ. 1711/150664 (1) 


Καθορισμός των προϋποθέσεων επιχορήγησης των Δή¬ 
μων, των Συνδέσμων Δήμων για τη δημιουργία και 
λειτουργία καταφυγίων αδέσποτων ζώων συντρο¬ 
φιάς, για την υλοποίηση των ενεργειών διαχείρισης 
των αδέσποτων ζώων συντροφιάς και του ύψους, της 
διαδικασίας και των προϋποθέσεων καταβολής της 
οικονομικής ενίσχυσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) του άρθρου 9 παρ. 14, 15 του Ν. 4039/2012 «Για 
τα δεσποζόμενα και τα αδέσποτα ζώα συντροφιάς και 


την προστασία των ζώων από την εκμετάλλευση ή την 
χρησιμοποίηση με κερδοσκοπικό σκοπό» (Α' 15), όπως 
τροποποιήθηκε από το άρθρο 46 του Ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α' 32), 

2) του Ν. 3852/2010 (Α' 87) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», 

3) του άρθρου 90 του Κώδικα που κυρώθηκε με το 
άρθρο πρώτο του Π.Δ. 63/2005, «Κωδικοποίηση της νο¬ 
μοθεσίας για την Κυβέρνηση και τα κυβερνητικά όρ¬ 
γανα» (Α' 98), 

4) του Π.Δ. 113.2010 «Ανάληψη υποχρεώσεων από του 
Διατάκτες» (Α' 194), 

5) του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 134/10-6-2014)», 

6) του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141), 

7) της αριθμ. Υ48/9-7-2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2015), 

8) το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη συ¬ 
νολικού ύψους 1.520.000 € σε βάρος των πιστώσεων 
του π/υ του Υ.π. Αγροτικής Ανάπτυξης και Τροφίμων 
οικ. έτους 2014, η οποία αναλύεται σε 1.300.000 € ( ΕΦ 
29-110, ΚΑΕ 2111) και σε 220.000 € ( ΕΦ 29-110, ΚΑΕ1723 ), 

9) τις αριθμ. 585/32864/02.04.2014,1081/61550/9-5-2014 
και 1609/22527/16-7-2014 (ΑΔΑ: ΒΙΗΤΒ-Ξ9Ξ, ΒΙΦΧΒ-ΡΡΞ και 
71ΓΙΒ-6ΒΑ αντίστοιχα αποφάσεις του Υπουργού Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 
ΣΚΟΠΟΣ 

1. Ο καθορισμός των προϋποθέσεων για την ένταξη 
στο πρόγραμμα οικονομικής ενίσχυσης και πληρωμής 
των δικαιούχων Δήμων ή Συνδέσμων Δήμων με σκοπό 

την ίδρυση και λειτουργία των καταφυγίων αδέσποτων 
ζώων συντροφιάς, συμπεριλαμβανομένης της εφαρμο¬ 
γής των ενεργειών διαχείρισης δηλαδή της περισυλλο¬ 
γής, σήμανσης, καταγραφής, στείρωσης, εμβολιασμού, 
αποθεραπείας, υιοθεσίας ή επανένταξης των αδέσπο¬ 
των σκύλων κ,λπ., ώστε να εξασφαλίζεται η ορθολογική 
διαχείριση των ζώων αυτών. 

Αρθρο 2 

ΕΠΙΛΕΞΙΜΟΤΗΤΑ ΔΑΠΑΝΩΝ 

1. Επιλέξιμες δαπάνες νοούνται μόνο οι δαπάνες που 
δύνανται να ενισχυθούν οικονομικά και είναι οι ακό¬ 
λουθες: 

- κατασκευή χώρων διαμονής και άσκησης ζώων σύμ¬ 
φωνα με το άρθρο 3 του Π.Δ. 463/78 όπως τροποποιή¬ 
θηκε από το άρθρο 14 παρ. 5 του Ν. 3170/2003, 

- βελτίωση των ήδη υπαρχόντων χώρων διαμονής 
και άσκησης ζώων και συμμόρφωση προς τις κείμενες 
διατάξεις, 

- χώρος προσωπικού, 

- χώρος εξέτασης ζώων και διενέργειας κτηνιατρικών 
πράξεων ή επεμβάσεων, 

- εξοπλισμός των χώρων διενέργειας κτηνιατρικών 
πράξεων ή επεμβάσεων, 

- χρηματοδότηση του κόστους των ενεργειών της 
διαχείρισης των αδέσποτων ζώων συντροφιάς σύμφωνα 
με το άρθρο 9 του Ν. 4039/2012 , 

- η δαπάνη σίτισης των φιλοξενούμενων αδέσποτων 
ζώων. 

2. Μη επιλέξιμες δαπάνες νοούνται οι δαπάνες που δεν 
μπορούν να λάβουν οικονομική ενίσχυση και ενδεικτικά 
είναι οι ακόλουθες: 

- Αγορά οικοπέδου ή άλλου χώρου για την ίδρυση 
καταφυγίου. 

- Κόστος εκμίσθωσης χώρου ίδρυσης καταφυγίου. 

- Αγορά συστημάτων λογισμικών και εν γένει ηλεκτρο¬ 
νικού και τηλεπικοινωνιακού εξοπλισμού. 

- Αγορά μεταφορικών μέσων. 

- Μισθοδοσία υπαλλήλων, συμπεριλαμβανομένου του 
κτηνιάτρου που διενεργεί τις κτηνιατρικές πράξεις ή 
επεμβάσεις. 

-Έξοδα κατανάλωσης ηλεκτρικού ρεύματος, υδρο- 
δοσίας, τηλεφωνικών συνδιαλέξεων, καυσίμων, διοδίων. 

- Έξοδα υπηρεσιών φύλαξης και συντήρησης και 
καθαριότητας των εγκαταστάσεων του Δήμου ή του 
Συνδέσμου Δήμων, που διατηρούνται αδέσποτα ζώα 
συντροφιάς ή περιθάλπονται αυτά, καθώς και εν γένει 
των υλικών συντήρησής τους. 

-Έξοδα συντήρησης, επισκευής ή ασφάλειας των αυ¬ 
τοκινήτων που χρησιμοποιούνται καθώς και εν γένει των 
υλικών συντήρησής τους. 

-Έξοδα κάλυψης οργάνωσης εκδηλώσεων που άπτο- 
νται του έργου του Δήμου ή, Συνδέσμων Δήμων, γραφι¬ 
κής ύλης, περιφερειακών Η/Υ, ειδών ένδυσης. 

- Έξοδα για την αγορά λοιπού εξοπλισμού λειτουρ¬ 
γίας των εγκαταστάσεων ή του περιβάλλοντος χώρου 
π.χ. εξοπλισμός κατάσβεσης πυρκαγιάς, κηπουρικών 
εργασιών κ,λπ. 


Αρθρο 3 

ΔΙΚΑΙΟΥΧΟΙ - ΠΡΟΫΠΟΘΕΣΕΙΣ 

1. α) Δήμοι, ή Σύνδεσμοι Δήμων, για την ίδρυση ή τη 
βελτίωση των υπαρχουσών εγκαταστάσεων καταφυγί¬ 
ων αδέσποτων σκύλων. 

β) Δήμοι, ή Σύνδεσμοι Δήμων, ή/και σε συνεργασία με 
Φιλοζωικά Σωματεία με κατάλληλη υποδομή (σε πάγι¬ 
ες εγκαταστάσεις ή οχήματα μεταφοράς ζώων ή σε 
εμπειρία και ανθρώπινο δυναμικό), υλοποιούν ενέργειες 
διαχείρισης των αδέσποτων ζώων συντροφιάς, όπως 
αναφέρονται στο άρθρο 9 του Νόμου 4039/2012, όπως 
τροποποιήθηκε από το άρθρο 46 του Ν. 4235/2014. 

2. α) Οι τεχνικές λεπτομέρειες των εγκαταστάσεων 
των καταφυγίων και τα στοιχεία καταλληλότητας του 
χώρου πρέπει να είναι σύμφωνα με τις διατάξεις του 
Ν. 604/1977, όπως τροποποιήθηκε με το άρθρο 2 της 
παρούσας και του Π.Δ. 463/1978, όπως τροποποιήθηκε 
από το άρθρο 14 του Ν. 3170/2003 και ισχύει. 

Επιθυμητή είναι η ενδεχόμενη συνεργασία περισσό¬ 
τερων του ενός φορέων για ίδρυση κοινού καταφυγίου. 

β) Οι όροι υλοποίησης των επιμέρους στόχων του 
προγράμματος πρέπει να είναι σύμφωνοι με τις δια¬ 
τάξεις του Ν. 4039/2012, όπως τροποποιήθηκε από το 
άρθρο 46 του Ν. 4235/2014. 

3. Ο φορέας που θα ενισχυθεί για την ίδρυση ή την 
βελτίωση καταφυγίου αδέσποτων ζώων ή για την υλο¬ 
ποίηση των επιμέρους ενεργειών διαχείρισης (της πε¬ 
ρισυλλογής, σήμανσης, καταγραφής, στείρωσης, εμ¬ 
βολιασμού, κτηνιατρικής αποθεραπείας, υιοθεσίας ή 
επανένταξης των αδέσποτων σκύλων), πρέπει να έχει 
υλοποιήσει εκ των προτέρων εκείνες τις δραστηριότη¬ 
τες για τις οποίες θα ενισχυθεί οικονομικά. 

4. Οι φορείς υλοποίησης των προγραμμάτων (ίδρυση 
ή τη βελτίωση καταφυγίου αδέσποτων ζώων ή υλοποί¬ 
ηση των επιμέρους ενεργειών διαχείρισης) πρέπει να 
έχουν συγκροτήσει την πενταμελή επιτροπή καθώς και 
την ειδική επιστημονική επιτροπή του άρθρου 9 του 
Ν. 4039/2012, όπως τροποποιήθηκε από το άρθρο 46 
του Ν. 4235/2014. 

5. Οι φορείς λειτουργίας των καταφυγίων υποχρε- 
ούνται να εξασφαλίζουν την ελεύθερη πρόσβαση των 
κτηνιάτρων της Κεντρικής Υπηρεσίας του Υπουργεί¬ 
ου Αγροτικής Ανάπτυξης και Τροφίμων, των Δ/νσεων 
Αγροτικής Οικονομίας και Κτηνιατρικής των οικείων 
Περιφερειών και των κατά περίπτωση μικτών κλιμακίων 
ελέγχου, στις εγκαταστάσεις τους ή στους χώρους που 
διενεργούνται στειρώσεις ή άλλοι χειρισμοί διαχείρισης 
των ζώων, για οποιοδήποτε έλεγχο και να ακολουθούν 
τις υποδείξεις τους. Αρνηση ή οποιαδήποτε παρακώλυ¬ 
ση του διενεργούμενου ελέγχου έχει συνέπεια την μη 
έγκριση ένταξης ή χρηματοδότησης του προγράμματος 
κατά περίπτωση. 

6. Οι υπεύθυνοι Δημοτικοί φορείς υλοποίησης των 
επιμέρους ενεργειών διαχείρισης, υποχρεούνται να τεκ¬ 
μηριώνουν τον ακριβή αριθμό των αδέσποτων ζώων που 
αντιμετωπίζουν στα πλαίσια του προγράμματος, τους 
διενεργούμενους εμβολιασμούς, τις διαγνωστικές εξετά¬ 
σεις ή την αποπαρασιτική θεραπεία, τις πραγματοποιού¬ 
μενες κτηνιατρικές θεραπείες και στειρώσεις, σύμφωνα 
με τις υποδείξεις των προαναφερόμενων Υπηρεσιών. 

Επιπρόσθετα διατηρούν: 

α. Βιβλίο εισερχομένων - εξερχομένων ζώων, στο 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


38019 


οποίο περιγράφεται και η κατάσταση υγείας των ζώων. 

β. Βιβλίο νοσηλείας των ασθενών ζώων, στο οποίο 
περιγράφονται ανά ζώο, το είδος και το περιεχόμενο 
της παρεχόμενης νοσηλείας, το χρονικό διάστημα νο¬ 
σηλείας. 

γ. Βιβλίο φαρμάκων που χρησιμοποιούνται, στο οποίο 
θα εγγράφονται το είδος των φαρμάκων που χρησιμο¬ 
ποιούνται κατά στάδιο χειρισμού ή αντιμετώπισης, και 
η ποσότητά τους. 

δ. Βιβλίο του εξοπλισμού που χρησιμοποιείται στις 
κτηνιατρικές πράξεις στο οποίο εγγράφεται ο υπάρχων 
και κάθε προμηθευόμενος εξοπλισμός, ανά είδος και 
ποσότητα. 

Τα προαναφερόμενα βιβλία αριθμούνται και θεωρού¬ 
νται από την οικεία Δ/νση Αγροτικής Οικονομίας και 
Κτηνιατρικής της οικείας Περιφερειακής Ενότητας. 

7. Οι Δήμοι ή Διαδημοτικοί Φορείς υποχρεούνται να 
ολοκληρώσουν το έργο με ίδια κεφάλαια πέραν της 
ενίσχυσης που θα τύχουν από το Υπουργείο Αγροτικής 
Ανάπτυξης και Τροφίμων και θα το διατηρήσουν σε 
λειτουργία τουλάχιστον για 10 χρόνια. 

Αρθρο 4 

ΔΙΚΑΙΟΛΟΓΗΤΙΚΑ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
ΤΟΥ ΕΝΔΙΑΦΕΡΟΜΕΝΟΥ ΦΟΡΕΑ. 

Α.1. Αίτηση των ενδιαφερομένων φορέων, στην οποία 
θα παρατίθενται τα πλήρη στοιχεία του φορέα καθώς 
και του υπεύθυνου εκπροσώπου του φορέα με τον οποίο 
θα έρχονται σε επαφή οι Υπηρεσίες της Κεντρικής Υπη¬ 
ρεσίας του Υπουργείου Αγροτικής Ανάπτυξης και Τρο¬ 
φίμων και αρμόδιας Αρχής της οικείας Περιφερειακής 
Ενότητας (τηλέφωνο, ίαχ, ταχυδρομική διεύθυνση, ηλε¬ 
κτρονική διεύθυνση) καθώς και ο Αριθμός Φορολογικού 
Μητρώου (Α.Φ.Μ.). 

2. Αδεια ίδρυσης καταφυγίου αδέσποτων σκύλων. 

3. Καθορισμός της γεωγραφικής περιοχής που θα 
καλύπτουν οι φορείς για την περισυλλογή των αδέ¬ 
σποτων ζώων. 

Σε περίπτωση που οι δικαιούχοι της παρ. 1 παρ. β) 
του Άρθρου 2 της παρούσας απόφασης, δεν διαθέτουν 
εγκαταστάσεις στα όρια της δικαιοδοσίας τους, ούτε 
δύνανται να δημιουργήσουν τις εγκαταστάσεις αυτές, 
υποβάλλουν σύμβαση που συνάπτουν με άλλο Δήμο ή 
Διαδημοτικό Φορέα ή Ζωοφιλικό Σωματείο και ιδιώτες 
κτηνιάτρους με την οποία αναλαμβάνουν την διενέργεια 
των ενεργειών διαχείρισης του προγράμματος, όπως 
προβλέπονται στο Νόμο 4039/2012 όπως τροποποιήθηκε 
από το άρθρο 46 του Ν. 4235/2014. 

4. Τίτλο ιδιοκτησίας του οικοπέδου που θα ανεγερθεί 
το καταφύγιο ή θα γίνουν οι βελτιώσεις ή μισθωτήριο 
συμβόλαιο διάρκειας 15 ετών, εάν πρόκειται για ακίνητα 
τρίτων, ή παραχωρητήριο του ιδιοκτήτη προς τον φορέα 
για χρήση του οικοπέδου τουλάχιστον 15ετή για την 
εξυπηρέτηση του σκοπού αυτού. 

5. Οικονομοτεχνική μελέτη στην οποία γίνεται αναλυ¬ 
τική περιγραφή των ενεργειών και των δαπανών που θα 
απαιτηθούν για τη ίδρυση ή την βελτίωση ή/και τη λει¬ 
τουργία καταφυγίων αδέσποτων ζώων συντροφιάς ή και 
τη βελτίωση επιμέρους τμημάτων της εγκατάστασης. 
Στη μελέτη συμπεριλαμβάνεται αναλυτική έκθεση και 
χρονοδιάγραμμα των ενεργειών και των εργασιών που 
θα γίνουν καθώς και των δαπανών που θα απαιτηθούν 
για όλες τις προαναφερόμενες στην παρούσα παρά¬ 


γραφο, εγκαταστάσεις υπογραφόμενα από μηχανικό. 

Β Για την ενίσχυση των ενεργειών διαχείρισης του 
προγράμματος (περισυλλογή, φιλοξενία, κτηνιατρική 
εξέταση, θεραπευτική αγωγή, σήμανση, καταγραφή, 
στείρωση, εμβολιασμό κ.λπ.). 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και 
του υπεύθυνου εκπροσώπου του φορέα με τον οποίο 
θα έρχονται σε επαφή οι αρμόδιες Υπηρεσίες του 
Υπουργείου Αγροτικής Ανάπτυξης και Τροφίμων και οι 
αρμόδιες Αρχές των οικείων Περιφερειακών Ενοτήτων 
(τηλέφωνο, ΐαχ, ταχυδρομική διεύθυνση, ηλεκτρονική 
διεύθυνση) καθώς και ο Αριθμός Φορολογικού Μητρώου 
(Α.Φ.Μ.). 

2. Σύμβαση έργου μεταξύ των συνεργαζόμενων Δήμων 
ή άλλων φορέων για την υλοποίηση του προγράμματος 
με αναλυτική περιγραφή των ενεργειών και των δαπα¬ 
νών που πραγματοποιούν για την υλοποίηση των επι¬ 
μέρους στόχων του προγράμματος, δηλαδή ο αριθμός 
Δήμων που συνεργάζονται ή συμβάλλονται, η επωνυμία 
άλλων φορέων και τις ενέργειες που αυτοί αναλαμ¬ 
βάνουν, αριθμός των αδέσποτων κατ’ εκτίμηση στην 
περιοχή εφαρμογής του προγράμματος, περιγραφή 
του τρόπου αντιμετώπισης των αδέσποτων ζώων στα 
πλαίσια του προγράμματος, κόστος των ενεργειών ανά 
θηλυκό ή/και αρσενικό ζώο και ανά στάδιο αντιμετώ¬ 
πισης, προορισμός των στειρωμένων ζώων, υπεύθυνοι 
φορείς ή φυσικά πρόσωπα φροντίδας των επανατοπο- 
θετούμενων ζώων καθώς και τα ονόματα των ατόμων 
που θα συγκροτήσουν την πενταμελή επιτροπή και την 
ειδική επιστημονική επιτροπή, της παρ. 12 του άρθρου 
9 του Ν. 4039/2012. 

3. Αναλυτικό χρονοδιάγραμμα της υλοποίησης των 
στόχων του προγράμματος, υπογραφόμενα από τον 
δικαιούχο και το συμβαλλόμενο ζωοφιλικό σωματείο ή 
τον συμβαλλόμενο φορέα των κτηνιάτρων ή άλλο φο¬ 
ρέα στον οποίο ανατίθενται μέρος των χειρισμών των 
αδέσποτων ζώων συντροφιάς, σύμφωνα με το άρθρο 
9 του 4039/2012. 

4. α. Μετά την πραγματοποίηση των προαναφερομέ- 
νων δραστηριοτήτων των παραγράφων Α. και Β. του 
παρόντος άρθρου, θα υποβάλλεται απολογιστική έκ¬ 
θεση των συντελεσθεισών εργασιών, με το είδος των 
ενεργειών που πραγματοποιήθηκαν. Επιπρόσθετα στην 
απολογιστική έκθεση αυτή θα συμπεριλαμβάνεται δήλω¬ 
ση της πενταμελούς Επιτροπής της παρ. 12 του άρθρου 
9 του Ν. 4039/2012, όπως τροποποιήθηκε από το άρθρο 
46 του Ν. 4235/2014, για τα εξής στοιχεία : 

αα) τήρηση των ατομικών καρτελών των αδέσποτων 
ζώων συντροφιάς που αντιμετωπίστηκαν. 

Οι ατομικές καρτέλες των ζώων περιλαμβάνουν : 

- τη φωτογραφία του αδέσποτου ζώου , 

- το φύλο, 

- τη φυλή, 

- μέγεθος (π.χ. μικρόσωμο, μεσαίο μέγεθος, μεγαλό¬ 
σωμο), 

- αριθμό σήμανσης, 

- ημερομηνία περισυλλογής, 

- τοποθεσία περισυλλογής , 

- ημερομηνία και είδος εμβολιασμών, 

- ημερομηνία στείρωσης, 

- όνομα κτηνιάτρου που διενήργησε τη στείρωση, 

- προορισμός του ζώου (ευθανασία, υιοθεσία, επα¬ 
νένταξη), 

- η ημερομηνία ευθανασίας του ζώου, 

- η ημερομηνία επανένταξης του ζώου, ο τόπος επα¬ 
νένταξης αυτού, 

- τα στοιχεία του νέου ιδιοκτήτη στην περίπτωση 
υιοθεσίας του ζώου 

αβ) τήρηση μητρώου καταγραφής τους, 

αγ) τεκμηρίωση των ενεργειών που έχουν πραγματο¬ 
ποιηθεί και των εν γένει παρεχομένων υπηρεσιών από 
τους συμβαλλόμενους φορείς, κατά περίπτωση. 

β. Η Επιτροπή αξιολόγησης των αιτημάτων χρηματο¬ 
δότησης των επιμέρους στόχων του προγράμματος να 
διενεργεί επιτόπιους δειγματοληπτικούς ελέγχους για 
να διαπιστώνει την ακρίβεια των δηλωθέντων και την 
καλή εκτέλεση του έργου. 

Οι ατομικές καρτέλες των αδέσποτων ζώων και η τεκ¬ 
μηρίωση των επιμέρους χειρισμών του προγράμματος 
τίθενται στη διάθεση των Κτηνιατρικών Υπηρεσιών ή 
των μεικτών κλιμακίων ελέγχου, της παρ. 5 του Άρθρου 
3 της παρούσας. 

γ. Στην προαναφερόμενη απολογιστική έκθεση συ- 
μπεριλαμβάνονται τα ευρήματα από τον έλεγχο των 
χρησιμοποιούμενων ποσοτήτων φαρμάκων(που αιτού- 
νται την χρηματοδότησή τους), που συμπίπτουν με τις 
αγορασθείσες ποσότητες σε ετήσια βάση. 

Επίσης στην περίπτωση αγορασθέντος νέου εξοπλι¬ 
σμού κτηνιατρικών πράξεων(που αιτούνται την χρηματο¬ 
δότησή του), η αγορά αυτή αιτιολογείται και υποβάλλε¬ 
ται πρακτικό καταστροφής του τυχόν αχρηστευθέντος. 

Γ. Η τελική έγκριση χρηματοδότησης προσδιορίζεται 
με υπουργική απόφαση που εκδίδεται από τον Υπουρ¬ 
γό Αγροτικής Ανάπτυξης και Τροφίμων, μετά από σχε¬ 
τική εισήγηση της Γενικής Διεύθυνσης Κτηνιατρικής 
- Διεύθυνση Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) κατόπιν εισηγητικής έκθεσης της 
αρμόδιας Κτηνιατρικής Αρχής της οικείας Περιφερει¬ 
ακής Ενότητας. 

Αρθρο 5 

ΔΙΑΔΙΚΑΣΙΑ ΕΝΤΑΞΗΣ 

Ι.α) Στις Δ/νσεις Αγροτικής Οικονομίας και Κτηνιατρι¬ 
κής των οικείων Περιφερειακών Ενοτήτων συγκροτείται 
τριμελής επιτροπή αξιολόγησης των αιτήσεων και των 
δικαιολογητικών για την ίδρυση ή τη βελτίωση καταφυ¬ 
γίων αδέσποτων ζώων που έχουν υποβληθεί από τους 
ενδιαφερομένους φορείς, η οποία αποτελείται από τον 
Πρόεδρο, κτηνίατρο υπάλληλο της Δ/νσης Αγροτικής 
Οικονομίας και Κτηνιατρικής της οικείας Περιφερειακής 
Ενότητας και δύο μέλη ένα μηχανικό και ένα οικονομικό 
υπάλληλο των αντίστοιχων αρμόδιων υπηρεσιών της 
οικείας Περιφερειακής Ενότητας με τους αναπληρωτές 
τους. Η ως άνω επιτροπή ελέγχει και την πορεία εκτέ¬ 
λεσης του έργου όταν αυτό τύχει ενίσχυσης καθώς και 
αξιολογεί τα υποβαλλόμενα δικαιολογητικά πληρωμής 
του άρθρου 6 της παρούσας. 

β) Στην περίπτωση αξιολόγησης των συμβάσεων για 
την υλοποίηση των ενεργειών διαχείρισης των αδέσπο¬ 
των ζώων συγκροτείται τριμελής επιτροπή που αποτε- 
λείται από τον Πρόεδρο κτηνίατρο υπάλληλο της Δ/ 
νσης Αγροτικής Οικονομίας και Κτηνιατρικής της οικεί¬ 
ας Περιφερειακής Ενότητας και δύο μέλη ένα κτηνίατρο 
και ένα οικονομικό υπάλληλο της αρμόδιας υπηρεσίας 


της οικείας Περιφερειακής Ενότητας με τους αναπλη¬ 
ρωτές τους. Η ως άνω επιτροπή ελέγχει και την πορεία 
εκτέλεσης του προγράμματος αντιμετώπισης των αδέ¬ 
σποτων ζώων καθώς και αξιολογεί τα υποβαλλόμενα 
δικαιολογητικά πληρωμής του άρθρου 6 της παρούσας. 

γ) Οι προαναφερόμενες επιτροπές συγκροτούνται 
στις αρχές κάθε οικονομικού έτους, με απόφαση του 
Αντιπεριφερειάρχη και η θητεία τους έχει διάρκεια ένα 
έτος. 

δ) Οι Δ/νσεις Αγροτικής Οικονομίας και Κτηνιατρι¬ 
κής αποστέλλουν στη Δ/νση Κ.Α.Φ.Ε. του Υπουργείου 
Αγροτικής Ανάπτυξης και Τροφίμων εισηγητική έκθεση, 
στην οποία θα αναφέρεται η ένταξη ή μη των επι¬ 
μέρους δραστηριοτήτων στα προγράμματα χρηματο- 
δότησης(ίδρυση ή βελτίωση καταφυγίου αδέσποτων 
ζώων, υλοποίησης των στόχων του προγράμματος αντι¬ 
μετώπισης των αδέσποτων ζώων, κ.λπ.), η περιγραφή 
των ενεργειών που αναλαμβάνονται ανά πρόγραμμα, 
το χρονοδιάγραμμα των εργασιών, το συνολικό ποσό 
της δαπάνης που θα απαιτηθεί, η δυναμικότητα του 
καταφυγίου, ο κατά προσέγγιση αριθμός των αδέσπο¬ 
των που υπάρχουν στον κάθε Δήμο, ο αριθμός των 
συνεργαζόμενων Δήμων, οι παρατηρήσεις των σχετικών 
Επιτροπών αξιολόγησης των αιτημάτων όσον αφορά 
το περιεχόμενο των αιτημάτων μαζί με αντίγραφο της 
Αίτησης του φορέα κατά περίπτωση προγράμματος. 

Ειδικότερα η δυναμικότητα του υπό χρηματοδότηση 
καταφυγίου που ιδρύει και λειτουργεί Δήμος, Διαδη¬ 
μοτικό Κέντρο, δεν πρέπει να ξεπερνά τις 80 θέσεις. 

ε) Ενισχύεται έως το 70% του συνόλου των επιλέξιμων 
δαπανών, που έχουν πραγματοποιηθεί και εξοφληθεί 
από το Δήμο ή τους Συνδέσμους Δήμων για την υλο¬ 
ποίηση των χρηματοδοτούμενων δραστηριοτήτων, που 
αναφέρονται στην παρούσα απόφαση, και προκύπτει 
από τα απαιτούμενα δικαιολογητικά. 

Το κόστος της διατροφής των φιλοξενούμενων ζώων, 
ενισχύεται έως το 50% των δαπανών που έχουν πραγ¬ 
ματοποιηθεί και εξοφληθεί από τον Δήμο ή τον Σύνδε¬ 
σμο Δήμων, για το σκοπό αυτό. 

στ) Η έγκριση ή η απόρριψη της αίτησης για ενίσχυση 
ενός φορέα, το ύψος του επιλέξιμου κόστους και της 
οικονομικής ενίσχυσης που θα εγκριθεί για κάθε αίτηση 
θα καθορίζονται με απόφαση του Υπουργού Αγροτικής 
Ανάπτυξης και Τροφίμων της περ. Γ του άρθρου 4 της 
παρούσας, μετά από εισήγηση της Δ/νσης Κ.Α.Φ.Ε. του 
Υπουργείου Αγροτικής Ανάπτυξης και Τροφίμων. 

Η εισήγηση πραγματοποιείται αφού η Δ/νση Κ.Α.Φ.Ε. 
συνεκτιμήσει διάφορους παράγοντες όπως η ιδιαιτε¬ 
ρότητα της περιοχής που καλύπτει, η δυναμικότητα 
των καταφυγίων και ο αριθμός των εξυπηρετούμενων 
Δήμων, ο αριθμός των αδέσποτων σκύλων και τα προ¬ 
βλήματα που δημιουργούν, ο αριθμός των αιτήσεων 
ανά νομό, ο συνολικός αριθμός των αιτήσεων, η τυχόν 
προϋπάρχουσα υποδομή ή δραστηριοποίηση και εμπει¬ 
ρία του συμβαλλόμενου φορέα στην αντιμετώπιση των 
αδέσποτων ζώων, κλπ. 

ζ) Η Δ/νση Κ.Α.Φ.Ε. ενημερώνει κάθε ενδιαφερόμενο 
φορέα για το ύψος της οικονομικής ενίσχυσης που προ- 
τίθεται να του εγκρίνει. Ο φορέας αποστέλλει δήλωση 
αποδοχής ή μη της ένταξής του με την προτεινόμενη 
οικονομική ενίσχυση μέσα σε δέκα (10) ημερολογιακές 
ημέρες από την παραλαβή της ειδοποίησης. 

2. Οι επιτροπές των περ. (α) και (β) της παραγράφου 
1 του παρόντος άρθρου συνεδριάζουν εντός του κανο¬ 
νικού ωραρίου εργασίας των δημοσίων υπηρεσιών και 
τα μέλη τους δεν αμείβονται. 

Άρθρο 6 

ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΚΡΙΣΗ 
ΤΗΣ ΧΡΗΜΑΤΟΔΟΤΗΣΗΣ 

1. Αίτηση πληρωμής της οικονομικής ενίσχυσης για 
κάθε δόση, όπου θα αναφέρονται τα συνημμένα δικαιο- 
λογητικά και ο δικαιούχος φορέας θα δηλώνει ότι έλαβε 
γνώση των όρων και προϋποθέσεων του προγράμματος 
και των συνεπειών από τη μη τήρησή τους. 

2. Νόμιμα εξοφλημένα παραστατικά δαπανών, όπως 
και παραστατικά δαπανών από επιτηδευματίες οι οποίοι 
έχουν αναλάβει εκτέλεση εργασιών, παροχή υπηρεσιών 
κ.α. προς ΟΤΑ και Συνδέσμους. 

Αυτά τα παραστατικά είναι: 

- Για υπηρεσίες τιμολόγιο παροχής υπηρεσιών. 

- Για κατασκευές γενικώς αγορά υλικών και για πόσης 
φύσεως επιλέξιμες δαπάνες απαιτείται τιμολόγιο - δελ¬ 
τίο αποστολής, φορτωτική και λοιπά παραστατικά που 
εκδίδονται σε επιτηδευματίες, όπως αυτά προβλέπονται 
από τον ΚΦΑΣ. 

Όλα τα παραστατικά που υποβάλλονται από τους δι¬ 
καιούχους φορείς θα πρέπει να είναι πρωτότυπα εκτός 
από την περίπτωση δικαιούχων φορέων που υποχρεού- 
νται από τον ΚΒΣ να τηρούν τα πρωτότυπα στο αρχείο 
τους. Σε αυτή την περίπτωση θα προσκομίζονται τα 
πρωτότυπα παραστατικά μαζί με φωτοαντίγραφα. Η Δ/ 
νση Αγροτικής Οικονομίας και Κτηνιατρικής της οικείας 
Περιφερειακής Ενότητας θα θεωρεί το φωτοαντίγρα¬ 
φο ως ακριβές φωτοαντίγραφο από το πρωτότυπο, με 
την έγγραφη ένδειξη «ΕΓΚΡΙΝΕΤΑΙ ΓΙΑ ΝΑ ΥΠΟΒΛΗΘΕΙ 
ΠΡΟΣ ΧΡΗΜΑΤΟΔΟΤΗΣΗ ΣΤΑ ΠΛΑΙΣΙΑ της παρούσας 
κοινής υπουργικής απόφασης». Η Υπηρεσία θα κρατάει 
το αντίγραφο και το πρωτότυπο θα παραμένει στο 
αρχείο του δικαιούχου. 

3. Πρακτικό της τριμελούς επιτροπής της παρούσας, 
στο οποίο πιστοποιείται η καλή εκτέλεση του έργου, 
ανά στάδιο και κατά περίπτωση καθώς και η ορθότητα 
και πληρότητα των εξοφλημένων παραστατικών και 
δικαιολογητικών πληρωμής. 

4. Βεβαίωση Δημάρχου ή Αντιδημάρχου, στην οποία 
ο δικαιούχος θα δηλώνει: 

- ότι η συγκεκριμένη δραστηριότητα που αιτείται για 
οικονομική ενίσχυση δεν έχει ενταχθεί σε άλλο εθνικό 
ή κοινοτικό πρόγραμμα χρηματοδότησης, 

- ότι ο δικαιούχος θα διατηρήσει το αντικείμενο της 
επένδυσης τουλάχιστον για 10 έτη από το έτος κατα¬ 
σκευής του ή έναρξης του προγράμματος, 

- ότι θα αποδέχεται οποιοδήποτε έλεγχο από κάθε 
αρμόδια αρχή, 

- ότι ανήκει ή δεν ανήκει στο κανονικό ή τεκμαρτό 
καθεστώς Φ.Π.Α. και αν το ποσό του Φ.Π.Α. συμψηφίζεται 
ή πρόκειται να ζητηθεί η επιστροφή του από το Δημό¬ 
σιο. Τα ανωτέρω δηλούμενα σχετικά με το καθεστώς 
Φ.Π.Α. του δικαιούχου και αν δικαιούται συμψηφισμό 
ή επιστροφή, θα ελέγχονται μέσω των τοπικών Δ.Ο.Υ. 

Τα δικαιολογητικά ένταξης και πληρωμής των δικαιού¬ 
χων θα τίθενται σε ατομικούς φακέλους του κάθε δικαι¬ 
ούχου, όπου θα υπάρχει και η κατάσταση παραστατικών, 
από τα οποία θα προκύπτει το ύψος της κάθε πληρωμής. 


Αρθρο 7 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

Ια) Οταν οι δικαιούχοι συμπληρώσουν τις προϋποθέ¬ 
σεις πληρωμής υποβάλλουν για το έργο που έχει εκτε- 
λεστεί, τα προβλεπόμενα για την έγκριση της χρηματο¬ 
δότησης δικαιολογητικά στη αρμόδια Δ/νση Αγροτικής 
Οικονομίας και Κτηνιατρικής της οικείας Περιφερειακής 
Ενότητας. Η αρμόδια Δ/νση Αγροτικής Οικονομίας και 
Κτηνιατρικής της οικείας Περιφερειακής Ενότητας συ¬ 
ντάσσει έκθεση έγκρισης χρηματοδότησης, αφού εξε¬ 
τάσει τα υποβαλλόμενα δικαιολογητικά πληρωμής και 
λάβει υπόψη την εισήγηση των επιτροπών αξιολόγησης 
των αιτημάτων και των δικαιολογητικών πληρωμής του 
άρθρου 6 της παρούσας, κατά περίπτωση. Στην έκθεση 
αυτή αναφέρεται το ποσό της χρηματοδότησης που 
δικαιούται ο φορέας, το οποίο ανταποκρίνεται στο σύ¬ 
νολο της δαπάνης που έχει πραγματοποιήσει αυτός. 

β) Η προαναφερόμενη έκθεση αποστέλλεται στην Δ/ 
νση Κ.Α.Φ.Ε., του Υπουργείου Αγροτικής Ανάπτυξης και 
Τροφίμων. 

γ) Με την απόφαση της περίπτωσης Γ, του άρθρου 4 
της παρούσας κοινής υπουργικής απόφασης και μετά 
από εισήγηση της Δ/νσης Κ.Α.Φ.Ε., εγκρίνεται το βεβαιω¬ 
μένο, νόμιμο ποσό πληρωμής που θα λάβει ο δικαιούχος, 
μέσα στο πλαίσιο της χρηματοδότησης που εγκρίνεται 
με την παρούσα. 

δ) Η χρηματοδότηση στους Δήμους και τους Συνδέ¬ 
σμους Δήμων, θα γίνει μέσω του Υπουργείου Εσωτερι¬ 
κών με ισόποση μεταφορά πίστωσης από τον Ε.Φ. 29/110 
ΚΑΕ 2111 στον Ε.Φ. 07/120 ΚΑΕ 2299 «Επιχορήγηση σε 
Περιφέρειες και Δήμους για λοιπούς σκοπούς», μετά την 
έκδοση της προβλεπομένης από τις διατάξεις της περ. Γ 
του άρθρου 4 της παρούσας, απόφασης του Υπουργού 
Αγροτικής Ανάπτυξης και Τροφίμων. 

ε) Οι πιστώσεις εκταμιεύονται από τους δικαιούχους, 
Δήμους, και τους Συνδέσμους Δήμων, μέσω του Ταμείου 
Παρακαταθηκών και Δανείων. 

Αρθρο 8 

ΓΕΝΙΚΕΣ ΔΙΑΤΑΞΕΙΣ 

1. Για την καταβολή των ενισχύσεων που αναφέρο- 
νται στη παρούσα είναι απαραίτητη η συνεργασία των 
ενδιαφερομένων με της αρμόδιες Δ/νσεις Αγροτικής 
Οικονομίας και Κτηνιατρικής των οικείων Περιφερειακών 
Ενοτήτων, πριν να πραγματοποιήσουν της ενισχυόμενες 
δραστηριότητες και εξασφάλιση της σχετικής έγκρισης 
από την Δ/νση Κ.Α.Φ.Ε. του Υπουργείου Αγροτικής Ανά¬ 
πτυξης και Τροφίμων, εκτός αν ορίζεται διαφορετικά 
από την παρούσα. 

2. Τα πρόσωπα που ενισχύονται με τη παρούσα και 
χαρακτηρίζονται από τις κτηνιατρικές Υπηρεσίες ως 
μη συνεργάσιμα, ή δεν τηρούν τις απαιτήσεις της σχε¬ 
τικής νομοθεσίας, αποκλείονται των ενισχύσεων που 
χορηγούνται από το Υπουργείο Αγροτικής Ανάπτυξης 
και Τροφίμων. 

3. Οι χρηματοδοτούμενοι φορείς υποβάλλουν στο 
Υπουργείο Αγροτικής Ανάπτυξης και Τροφίμων και 
στο Ελεγκτικό Συνέδριο, απολογιστικά μετά το πέρας 
διμήνου από τη λήξη του οικονομικού έτους 2014, απολο¬ 
γισμό της συνολικής οικονομικής τους δραστηριότητας 
καθώς και ξεχωριστό απολογισμό της χρηματοδότησης 
που έλαβαν (άρθρο 41, Ν. 4129/2013 (Α' 52) όπως ισχύει). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 9 

Καταργούμενες διατάξεις 

Με τη παρούσα κοινή υπουργική απόφαση καταρ- 
γείταί: 

η αριθμ. 280261/2003 (Β' 1843) κοινή υπουργική από¬ 
φαση των Υπουργών Οικονομίας και Οικονομικών, Εσω¬ 
τερικών, Δημόσιας Διοίκησης και Αποκέντρωσης και 
Γεωργίας, «Χορήγηση οικονομικής ενίσχυσης για την 
ίδρυση και λειτουργία καταφυγίων αδέσποτων ζώων 
συντροφιάς». 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Νοεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΑΡΓΥΡΗΣ ΝΤΙΝΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΓΕΩΡΓΙΟΣ ΚΑΡΑΣΜΑΝΗΣ 
-«- 

Αριθμ. 14391/Γ3-651 (2) 

Τροποποίηση τηςαριθμ.3161/Γ3-137/13.03.2014(ΦΕΚ763/Β'/ 
27.03.2014) απόφασης με θέμα «Εγκριση, προκήρυξη 
και ανάθεση διενέργειας της Ετήσιας Στατιστικής 
Έρευνας Παραγωγής και Πωλήσεων Βιομηχανικών 
Προϊόντων (ΡΒΟϋΟΟΜ), έτους 2013, έγκριση χρησιμο¬ 
ποίησης στατιστικών οργάνων και καθορισμός αμοι¬ 
βής τους για το έτος 2014». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
το άρθρο 10, του Ν. 3899/2010 (ΦΕΚ 212/Α717.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής Οικονομίας», το άρθρο 323 του 
Νόμου 4072/2012 (ΦΕΚ 86/Α711-4.2012) «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις», της παρ. 1 του 
άρθρου 7 της από 18.11.2012 πράξης Νομοθετικού περιε¬ 
χομένου «Δημοσιονομικοί κανόνες και άλλες διατάξεις» 
(ΦΕΚ 228Α'), όπως κυρώθηκε με το Ν. 4047/2012 (ΦΕΚ 
31/τ. Α723.02.2012), 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005), 

δ. του Ν. 2685/1999 και ιδίως τα άρθρα 2 και 8 (ΦΕΚ 35/Α7 
18.2.1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν. 3833/2010 (ΦΕΚ 40/Α715.03.2010) «Προστασία της 
εθνικής οικονομίας - Επείγοντα μέτρα για την αντιμετώ¬ 


πιση της δημοσιονομικής κρίσης», συμπληρώθηκε με την 
προσθήκη του άρθρου 49, παρ. 1 του Ν. 3871/2010 (ΦΕΚ 
141/Α717.8.2010) «Δημοσιονομική Διαχείριση και Ευθύνη» 
και τροποποιήθηκε και ισχύει με την παράγραφο 13 του 
άρθρου 45 του Ν. 3943/2011 (ΦΕΚ 66/Α'), 

ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α' 194), 

στ. της ΓΠ - 400/27.08.2012 απόφασης, με θέμα «Εγκρι¬ 
ση Κανονισμού Λειτουργίας και Διαχείρισης της Ελλη¬ 
νικής Στατιστικής Αρχής» (ΦΕΚ 2390/Β728.8.2012). 

2. Τον Κανονισμό (ΕΟΚ) αριθμ. 3924/91 του Συμβουλίου 
της 19ης Δεκεμβρίου 1991, περί κοινοτικής έρευνας για 
τη Βιομηχανική Παραγωγή. 

3. Την αριθμ. 3161/Γ3-137/13.03.2014 (ΦΕΚ 763Β7 
27.03.2014) απόφασης με θέμα, «Εγκριση, προκήρυξη και 
ανάθεση διενέργειας της Ετήσιας ΣτατιστικήςΈρευνας 
Παραγωγής και Πωλήσεων Βιομηχανικών Προϊόντων 
(ΡΒΟϋΟΟΜ), έτους 2013, έγκριση χρησιμοποίησης στα¬ 
τιστικών οργάνων και καθορισμός αμοιβής τους για το 
έτος 2014» κατά την οποία το συνολικό κόστος δαπάνης 
στους ΚΑΕ 0419 και 0429 προβλέπεται σε τριάντα πέντε 
χιλιάδες εκατόν σαράντα πέντε ευρώ και ενενήντα δύο 
λεπτά (35.145,92 €). 

4. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη αλλά μει¬ 
ώνεται το κόστος της έρευνας κατά εννιακόσια είκοσι 
πέντε ευρώ και πενήντα λεπτά (925,50 €), αποφασίζουμε: 

Η παράγραφος 7 του διατακτικού μέρους της 3161/ 
Γ3-137/13.3.2014 απόφασης που αφορά στη συλλογή των 
ερωτηματολογίων αντικαθίσταται ως εξής: 

«7. Η αμοιβή των ιδιωτών - συνεργατών (συμπεριλαμ¬ 
βανομένου και του αναλογούντος ΦΠΑ) καθορίζεται 
σε 9,25 ευρώ, ανά πλήρως και σωστά συμπληρωμένο 
ερωτηματολόγιο, 3.550 ερωτηματολόγια χ 9,25 ευρώ = 
32.837,50 ευρώ. 

Για τις επιχειρήσεις που θα βρεθούν κλειστές (εκτός 
λειτουργίας), κατά την επίσκεψη του ιδιώτη - συνεργά¬ 
τη, η αμοιβή καθορίζεται σε 3,08 ευρώ για κάθε τέτοια 
επιχείρηση και αντιστοιχεί στην εργασία ενημέρωσης 
του Μητρώου Επιχειρήσεων της ΕΛ.ΣΤΑΤ., 449 ερωτη¬ 
ματολόγια χ 3,08 ευρώ = 1.382,92 ευρώ. 

Συνολική δαπάνη 34.220,42 ευρώ. 

Συνολική δαπάνη στους ΚΑΕ 0419 και 0429 = 34.220,42 € 
ήτοι: 

ΚΑΕ 0419 


160 ερωτηματολόγια χ 9,25 ευρώ = 1.480,00 € 

68 ερωτηματολόγια χ 3,08 ευρώ = 209,44 € 

ΣΥΝΟΛΟ ΚΑΕ 0419 = 1.689,44 € 

ΚΑΕ 0429 


3.390 ερωτηματολόγια χ 9,25 ευρώ = 31.357,50 € 

381 ερωτηματολόγια χ 3,08 ευρώ = 1.173,48 € 

ΣΥΝΟΛΟ ΚΑΕ 0429 = 32.530,98 €» 

2. Κατά τα λοιπά ισχύει η αριθμ. 3161/Γ3-137/13.03.2014 
απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πειραιάς, 26 Νοεμβρίου 2014 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 6707 (3) 

Ένταξη μέλους Ε.Τ.Ε.Π. σε θέση κατηγορίας Ε.ΔΙ.Π στη 
Σχολή Τεχνολογικών Εφαρμογών (Σ.Τ.ΕΦ.) του ΤΕΙ 
Θεσσαλίας. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 1404/1983 (ΦΕΚ 173/τ. Α724.11.1983) 
«Δομή και λειτουργία των Τ.Ε.Ι.» όπως έχει τροποποιηθεί 
και ισχύει. 

2. Τις διατάξεις του Ν. 4009/2011 (ΦΕΚ 195/Α72011) όπως 
συμπληρώθηκε, τροποποιήθηκε και ισχύει και ειδικότερα 
τα οριζόμενα της παρ. 2γ του άρθρου 29 και της παρ. 
3δ του άρθρου 79 όπως τροποποιήθηκε με την παρ. 
21 του άρθρου 39 του Ν. 4186/2013 (ΦΕΚ 193/τ. Α'/2013). 

3. Τις διατάξεις της περ. 5 της παρ. 3 του άρθρου 68 
του Ν. 4235/2014 (ΦΕΚ 32/Α711.02.2014). 

4. Τις διατάξεις της παρ. 2 του άρθρου 55 του 
Ν. 4264/2014 (ΦΕΚ 118/τ. Α715.05.2014). 

5. Τις διατάξεις του Π.Δ. 83/2013 (ΦΕΚ 123/τ.Α7 
03.06.2013) «Μετονομασία του Τ.Ε.Ι. Λάρισας σε Τ.Ε.Ι. 
Θεσσαλίας - Μετονομασία Σχολής και Τμημάτων-Συγ- 
χώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Θεσσαλίας». 

6. Την αριθμ. 13/15.04.2013 πράξη Συμβουλίου του ΤΕΙ/Λ 
(ΦΕΚ 195/τ. Υ.Ο.Δ.Δ./02.05.2Θ13) καθώς και την αριθμ. 
71888/Ε5/28.05.2013 διαπιστωτική πράξη του Υπουργού 
ΠΑΙ.Θ.Π.Α (ΑΔΑ ΒΕΧ49-8ΦΜ), για τον διορισμό του Πανα¬ 
γιώτη Γούλα, Καθηγητή, ως Προέδρου του Τ.Ε.Ι. Λάρισας 
όπως μετονομάστηκε σε Τ.Ε.Ι. Θεσσαλίας. 

7. Την αριθμ. 4241/10-7-2014 πράξη του Προέδρου του 
Τ.Ε.Ι/Θ με θέμα «Τροποποίηση Πράξης Ένταξης υπηρε- 
τούντων μελών Ε.Τ.Π. του Τ.Ε.Ι. Θεσσαλίας σε Ε.Τ.Ε.Π. 
σύμφωνα με τον Ν. 4009/2011» (ΦΕΚ 2022/Β724-7-2014). 

8. Το αριθμ. Η718/11-9-2014 αίτημα προς το Τμήμα Ηλε¬ 
κτρολόγων Μηχανικών της ΣΤΕΦ του Νικόλαου Καρανί- 
κα, μέλους Ε.Τ.Ε.Π. του Τμήματος Ηλεκτρολόγων Μηχα¬ 
νικών ΤΕ της ΣΤΕΦ, για ένταξη του στη κατηγορία Ε.ΔΙ.Π. 
επειδή είναι κάτοχος Πτυχίου Τμήματος Ηλεκτρολογίας 
και Μεταπτυχιακού διπλώματος ειδίκευσης στη «Δια¬ 
σφάλιση Ποιότητας» με γνωστικό αντικείμενο συναφές 
με τα γνωστικά αντικείμενα που θεραπεύει το Ίδρυμα. 

9. Την αριθμ. 569/1-10-2014 εισήγηση της Τριμελούς 
Επιτροπής της Σχολής Τεχνολογικών Εφαρμογών 
(Σ.Τ.Ε.Φ) σύμφωνα με την οποία το γνωστικό αντικεί¬ 
μενο του μεταπτυχιακού τίτλου του Νικ. Καρανίκα είναι 
συναφές με τα αντικείμενα που θεραπεύει το Τμήμα 
Ηλεκτρολόγων Μηχανικών. 

10. Την απόφαση του Συμβουλίου της ΣΤΕΦ στην 
αριθμ. 240/8-10-2014 συνεδρίασή του στο 2ο θέμα 
«Ενταξη του Νικόλαου Καρανίκα, ΕΤΕΠ του Τμήματος 
Ηλεκτρολόγων Μηχανικών ΤΕ στην κατηγορία Ε.ΔΙ.Π 
στο Τμ. Ηλεκτρολόγων Μηχανικών ΤΕ της Σχολής Τε¬ 
χνολογικών Εφαρμογών» με την οποία γίνεται δεκτή η 
ως άνω εισήγηση της Τριμελούς Επιτροπής. 

11. Το γεγονός ότι με την αυτοδίκαια μετατροπή της 
θέσης που κατείχε ο ενδιαφερόμενος δημιουργείται 
μία (1) θέση Ε.ΔΙ.Π. 

12. Την απόφαση της Συνέλευσης του Τ.Ε.Ι. Θεσσαλίας 
στην αριθμ. 32/24-10-2014 συνεδρίασή της καθώς και την 
αριθμ. 6699/11-11-2014 πράξη του Προέδρου του ΤΕΙ/Θ 
με θέμα «Κατανομή θέσης Ε.ΔΙ.Π στη ΣΤΕΦ». 


13. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού 
του ΤΕΙ/Θ, διαπιστώνουμε: 

Την ένταξη του Καρανίκα Νικόλαου του Αθανασίου, 
μέλους Ε.Τ.Ε.Π. του Τ μήματος του Τ μήματος Ηλεκτρο¬ 
λόγων Μηχανικών ΤΕ της Σχολής Τεχνολογικών Εφαρ¬ 
μογών (Σ.Τ.ΕΦ.), κλάδου Τ.Ε.Ι, βαθμού Ε' και 2ου Μ.Κ., 
σε θέση της κατηγορίας Εργαστηριακού Διδακτικού 
Προσωπικού (Ε.ΔΙ.Π.) της Σ.Τ.ΕΦ., επειδή είναι κάτοχος 
Πτυχίου Τμήματος Ηλεκτρολογίας και Μεταπτυχιακού 
διπλώματος ειδίκευσης στη «Διασφάλιση Ποιότητας» 
συναφές με τα γνωστικά αντικείμενα που θεραπεύει 
το Ίδρυμα. 

Η ένταξή του στην κατηγορία Ε.ΔΙ.Π. γίνεται με αυ¬ 
τοδίκαια μετατροπή της θέσης που κατέχει ως Ε.Τ.Ε.Π. 

Ο εντασσόμενος διατηρεί τη βαθμολογική και μισθο- 
λογική του κατάσταση μέχρι την έκδοση, του προβλε- 
πόμενου στην παρ. 6 του άρθρου 29 του Ν. 4009/2011, 
Προεδρικού Διατάγματος και του προβλεπόμενου Ορ¬ 
γανισμού του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 11 Νοεμβρίου 2014 

Ο Πρόεδρος 
ΠΑΝΑΓΙΩΤΗΣ ΓΟΥΛΑΣ 

-♦- 

(4) 

Χορήγηση άδειας κυκλοφορίας φαρμακευτικού προϊό¬ 
ντος «ΤΒΑνΟΡΒΟδΤ /ΤΕΪ/Α». 

Με την αριθμ. 95277/17-11-2014 απόφαση του ΕΟΦ 
χορηγήθηκε, βάσει των διατάξεων του άρθρου 21 της 
αριθμ. ΔΥΓ3α/Γ.Π. 32221/2013 κοινής υπουργικής από¬ 
φασης, άδεια κυκλοφορίας στο φαρμακευτικό προϊόν 
«ΤΒΑνθΡΒΟδΤ/ΤΕ\/Α». 

Δραστική ουσία: ΤΒΑΪ/ΟΡΒΟδΤ. 

Μορφή: Οφθαλμικές σταγόνες, διάλυμα 40 τηορ/ΜΕ. 

Δικαιούχος σήματος: ΤΕνΑ ΡΗΑΒΜΑ ΒΛ/„ ΨΤΒΕΟΗΤ, 
ΤΗΕ ΝΕΤΗΕΒΙΑΝϋδ 

Κάτοχος άδειας κυκλοφορίας: ΤΕΪ/Α ΡΗΑΒΜΑ Β.\/., 
ΨΤΒΕΟΗΤ, ΤΗΕ ΝΕΤΗΕΒίΑΝϋδ 

Ο Πρόεδρος 

ΔΗΜΗΤΡΙΟΣ ΛΙΝΤΖΕΡΗΣ 
-♦- 

(5) 

Χορήγηση άδειας κυκλοφορίας φαρμακευτικού προϊό¬ 
ντος «ΟΙΡΒΑΕΕΧ». 

Με την αριθμ. 74914/13/17-11-2014 απόφαση του ΕΟΦ 
χορηγήθηκε, βάσει των διατάξεων του άρθρου 21 της 
αριθμ. ΔΥΓ3α/Γ.Π. 32221/2013 κοινής υπουργικής από¬ 
φασης, άδεια κυκλοφορίας στο φαρμακευτικό προϊόν 
«ΟΙΡΒΑΙΕΧ». 

Δραστική ουσία: ΕδΟΙΤΑΙΟΡΒΑΜ ΟΧΑΕΑΤΕ. 

Μορφή: Πόσιμες σταγόνες, διάλυμα 20ιτις|/ΜΙ-. 

Δικαιούχος σήματος: Η. ϋύΝϋΒΕΟΚ Α/δ ΩΕΝΜΑΒΚ. 

Κάτοχος άδειας κυκλοφορίας: Η. ΕυΝϋΒΕΟΚ Α/δ 
ϋΕΝΜΑΒΚ. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 

( 6 ) 

Χορήγηση άδειας κυκλοφορίας φαρμακευτικού προϊό¬ 
ντος «ΜΕΒΟΡΕΝΕΜ/ΝΟΒΙϋΕΜ». 

Με τις αριθμ. 95274 και 95275 /17-11-2014 αποφάσεις 
του ΕΟΦ χορηγήθηκε, βάσει των διατάξεων του άρθρου 
21 της αριθμ. ΔΥΓ3α/Γ.Π. 32221/2013 κοινής υπουργικής 
απόφασης, άδεια κυκλοφορίας στο φαρμακευτικό προ¬ 
ϊόν «ΜΕΒΟΡΕΝΕΜ/ΝΟΒΙϋΕΜ». 

Δραστική ουσία: ΜΕΒΟΡΕΝΕΜ ΤΒΙΗΥϋΒΑΤΕ. 

Μορφή: Κόνις για ενέσιμο διάλυμα/διάλυμα προς έγ¬ 
χυση δΟΟηηρ/νίΑΕ, ΙΟΟΟηηρ/νίΑΕ. 

Δικαιούχος σήματος: ΝΟΒΙϋΕΜ ΕΝΤΕΒΡΒΙ8Ε8 ΕΤϋ, 
ΟΥΡΒυδ. 

Κάτοχος άδειας κυκλοφορίας: ΝΟΒΙϋΕΜ ΕΝΤΕΒΡΒΙ3Ε3 
Ι_Τϋ, ΟΥΡΒυδ. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 


(7) 

Χορήγηση άδειας κυκλοφορίας φαρμακευτικού προϊό¬ 
ντος «ΜΟΧΙΡΑΙΟΝ». 

Με την αριθμ. 95276 /17-11-2014 απόφαση του ΕΟΦ 
χορηγήθηκε, βάσει των διατάξεων του άρθρου 21 της 
αριθμ. ΔΥΓ3α/Γ.Π. 32221/2013 κοινής υπουργικής από¬ 
φασης, άδεια κυκλοφορίας στο φαρμακευτικό προϊόν 
«ΜΟΧΙΡΑΙΟΝ». 

Δραστική ουσία: ΜΟΧΙΡίΟΧΑΟΙΝ ΗΥϋΒΟΟΗΕΟΒΙϋΕ. 
Μορφή: Διάλυμα για έγχυση 400 ιτι 9/250ΜΙ_. 
Δικαιούχος σήματος: ϋΕΜΟ ΑΒΕΕ. 

Κάτοχος άδειας κυκλοφορίας: ϋΕΜΟ ΑΒΕΕ. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











